open-index/open-wikipedia-markdown huggingface dataset:
Samo sloga Srbina spasava

**Samo sloga Srbina spasava** () – Serbijos stačiatikių bažnyčios šūkis. Legenda teigia, kad Serbijos herbe pavaizduoti keturi pusmėnuliai simbolizuoja keturias (kirilicos) S raides (kirilicos „S“ tokia kaip lotynų rašto „C“). Kai kada šūkis užrašomas kaip „CCCC“ arba „4C“.

Pagal populiarų įsitikinimą, laikoma, kad šūkį sukūrė Šv. Sava, Serbijos stačiatikių bažnyčios įkūrėjas. Tačiau tikrasis autorius yra Jovan Dragašević.

## Išnašos

## Šaltiniai
*
Tantas

**Tantas** – trumpiausias japoniškas kardas, pagal ilgį panašesnis į peilį. Ilgesni šios rūšies kardai yra vakizašis ir katana.

Tantas arba vakizašis buvo samurajų nešiojamas sykiu su katana.
2 tūkstantmetis

**Antrasis mūsų eros tūkstantmetis** prasidėjo 1001 metais ir baigėsi 2000 metais.

## Svarbiausi įvykiai
* Maras
* Mongolijos imperijos Azijoje
* Renesansas Europoje
* Protestantų reformacija
* žemės ūkio ir pramonės revoliucija
* Nacionalizmo ir tautinių valstybių formavimasis
* Europiečiai atrado Ameriką ir Australiją bei kolonizavo šiuos žemynus
* Didieji karai (Prancūzijos revoliucijos, Napoleono, Pirmasis pasaulinis karas, Antrasis pasaulinis karas)

### Lietuvoje
* Tūkstantmečio pradžioje (1009) Lietuva pirmą kartą paminėta rašytiniame šaltinyje
* Lietuvos kunigaikštysčių suvienijimas (XIII amžius)
* Žalgirio mūšis, pabaigęs Teutonų ordino puolimus
* Abiejų Tautų Respublika
* Lietuva Rusijos imperijos sudėtyje
* XIX amžiaus sukilimai
* Žemaičių tautinis sąjūdis
* Spaudos draudimas
* Nepriklausomybės paskelbimas
* Sovietų okupacija
* Nepriklausomybės atgavimas

## Svarbios asmenybės
* Tomas Akvinietis, italų teologas
* Čingis Chanas, mongolų užkariautojas
* Dantė, italų poetas
* Kristupas Kolumbas, italų keliautojas
* Martynas Liuteris, vokiečių religinis reformatorius
* Renė Dekartas, prancūzų matematikas ir filosofas
* Mikalojus Kopernikas, lenkų matematikas ir astronomas
* Migelis de Servantesas, ispanų rašytojas
* Galilėjo Galilėjus, italų mokslininkas
* Viljamas Šekspyras, anglų dramaturgas ir poetas
* Izaokas Niutonas, britų mokslininkas
* Čarlzas Darvinas, britų gamtininkas
* Bendžaminas Franklinas, amerikiečių mokslininkas, vienas iš JAV kūrėjų
* Tomas Džefersonas, JAV prezidentas
* Napoleonas Bonapartas, prancūzų užkariautojas ir imperatorius
* Abraomas Linkolnas, JAV prezidentas
* Oto fon Bismarkas, Vokietijos kancleris
* Frydrichas Nyčė, vokiečių filosofas
* Karlas Marksas, vokiečių politikos filosofas
* Zigmundas Froidas, austrų psichoanalitikas
* Vladimiras Leninas ir Josifas Stalinas, rusų politiniai veikėjai
* Adolfas Hitleris, vokiečių diktatorius
* Vinstonas Čerčilis, britų politikas, premjerministras
* Albertas Einšteinas, vokiečių fizikas
* Bilas Geitsas, kompiuterių inžinierius

### Lietuvoje
* Mindaugas, karvedys ir karalius
* Gediminas, Lietuvos Didysis Kunigaikštis
* Algirdas, Lietuvos Didysis Kunigaikštis
* Vytautas, Lietuvos Didysis Kunigaikštis
* Martynas Mažvydas, rašytojas
* Steponas Batoras, valdovas
* Kristijonas Donelaitis, rašytojas ir poetas
* Antanas Baranauskas, rašytojas ir poetas
* Maironis, rašytojas ir poetas
* Antanas Smetona, politikas ir diktatorius
* Algirdas Brazauskas, politikas
* Vytautas Landsbergis, politikas

## Išradimai
* Spausdinimo presas
* Parakas
* Garo mašina
* Mokslinio metodo atradimas
* Evoliucijos teorija
* Genetika ir DNR
* Skraidymo aparatai
* Branduolinė energija
* Kosminės kelionės ir žmogaus skrydis į Mėnulį
* Vidaus degimo variklis
* Kompiuteris, internetas
* Mobilusis telefonas

## Amžiai ir Dešimtmečiai

## Kiti laikotarpiai
Tūkstantmečiai: 1 tūkstantmetis – 3 tūkstantmetis

Šimtmečiai: XI amžius – XII amžius – XIII amžius – XIV amžius – XV amžius – XVI amžius – XVII amžius – XVIII amžius – XIX amžius – XX amžius
Vakizašis

**Vakizašis** (kandži: 脇差, hiragana: わきざし) – japoniškas kardas, trumpesnis už kataną bet ilgesnis už tantą. Jį (arba tantą) samurajus nešiodavosi sykiu su katana, bet eidamas į namo vidų, kataną palikdavo, o nešdavosi tik vakizašį. Katana ir vakizašio pora vadinama daišo (pažodžiui „didelis ir mažas“). Katana buvo vadinama kardu ar ilguoju kardu, o vakizašis – draugu kardu.

## Trumpa istorija

Vakizašis minimas nuo XVI a. Iš pradžių taip buvo vadinamas bet koks kardas, dėvimas šalia pagrindinio. Vėliau taip buvo vadinami tie kardai, kurie yra trumpesni už pagrindinį.

Samurajus turėjo įvairaus ilgio kardų ir durklų, pvz.: *čiisa-gatana* arba *joroi-doši*, tad vakizašis neturėjo nustatytų matmenų. Pirmąkart vakizašis panaudotas 1332–1369 m. Pavyzdžiui, Oda Nobunaga (織田 信長, 1534–1582) dėvėdavo daišo. Tai rodo, kad vakizašis buvo dėvimas šalia katanos.

Po Muromači laikotarpio Japonijos valdovai stengėsi sureguliuoti kardų tipus ir kas gali juos turėti. Tai turėjo pabrėžti samurajų galią ir prestižą, nes tik jie galėjo turėti daišo. Momojama laikotarpio pabaigoje vyriausybė suskirstė kardus pagal jų ilgį. Tačiau kai kurie žmones nepaklusdavo įstatymams ir nešiojo Ovakizašį (ilgą vakizašį) tokio ilgio kaip katana. Taip buvo dėl painių katanos, tanto ir vakizašio apibrėžimų, tad jakudza ir kai kurie miestiečiai nesilaikydavo nurodymų.

Anksčiau, ypač pilietinių karų laikais tantas (durklas) buvo dėvimas vietoje vakizašio. Priešingai paplitusiai nuomonei, vakizašis buvo ne vienintelis ginklas sepuku atlikti, tam buvo naudojamas ir tantas.

## Išnašos
XX amžius

**Dvidešimtas mūsų eros amžius** – šimto metų laikotarpis, prasidėjęs 1901 metų sausio 1 dieną ir pasibaigęs 2000 metų gruodžio 31 dieną.

Tūkstantmečiai: 1 tūkstantmetis – **[[2 tūkstantmetis]]** – 3 tūkstantmetis

Amžiai: XIX amžius – **[[XX amžius]]** – XXI amžius

Dešimtmečiai: 1-as 2-as 3-as 4-as 5-as 6-as 7-as 8-as 9-as 10-as

## Įvykiai

### Mokslas, technologijos
* Pramoninė transporto ir kitų priemonių gamyba atpigino ir pagreitino gamybą. Automobilis tapo svarbiausia transporto priemone.
* Sunkesnių už orą aparatų panaudojimas skraidymui ir reaktyvinio variklio išradimas leido žymiai paspartinti tolimas keliones.
* Pradėtas kosmoso įsisavinimas: dirbtiniai palydovai, pilotuojami erdvėlaiviai, žmogaus išsilaipinimas Mėnulyje.
* Naujos žiniasklaidos priemonės (radijas, televizija, kinas) žymiai padidino informacijos sklaidą.
* Telefonas, o vėliau kompiuteris ir ypač internetas supaprastino bendravimą tarp viso pasaulio žmonių.
* Azoto trąšos, pesticidai ir herbicidai padidino žemės ūkio produktyvumą.
* Fizikos pasiekimai (reliatyvumo teorija, kvantinė mechanika) sąlygojo branduolinio ginklo, branduolinių reaktorių ir lazerių atradimus.
* Kosmologijoje išvystyta didžiojo sprogimo teorija.
* Buitiniai išradimai (skalbimo mašina, oro kondicionierius) padidino laisvo laiko kiekį ir kokybę vidurinės klasės Vakarų valstybių piliečiams.
* Svarbiausi amžiaus išradimai: antibiotikas, internetas.

### Karas, taika ir politika
* Antrasis būrų karas
* Pirmasis pasaulinis karas
* Ispanijos pilietinis karas
* Antrasis Kinijos–Japonijos karas
* Ekonominė ir politinė situacija po Pirmojo pasaulinio karo leido išsivystyti fašizmui ir nacionalsocializmui, o vėliau privedė prie Antrojo pasaulinio karo ir jo metu vykdyto holokausto.
* Rusijos revoliucija po Pirmojo pasaulinio karo sudarė sąlygas komunizmui vystytis ir plėstis Rytų Europoje, Kinijoje, Kuboje.
* Po Antrojo pasaulinio karo susiformavo priešiški Rytų ir Vakarų blokai, prasidėjo penkiasdešimtmetį trukęs Šaltasis karas, su jo metu vykusiais konfliktais.
** Vietnamo karas
** Kubos krizė
* Po komunizmo žlugimo amžiaus pabaigoje Tarybų Sąjunga, Jugoslavija ir Čekoslovakija subyrėjo į atskiras valstybes, Vokietija buvo suvienyta.
* Izraelio valstybės sukūrimas lėmė daugelį besitęsiančių konfliktų regione.

### Įvykiai Lietuvoje
* Atšauktas lietuviškos spaudos draudimas
* Nepriklausomybės deklaracija ir Lietuvos Respublikos įkūrimas 
* Aneksuotas Klaipėdos kraštas
* Lenkijos okupuotas Vilniaus kraštas
* Tarybų Sąjungos okupuojama Lietuva
* Nepriklausomybės atkūrimas

## Dešimtmečiai ir metai
XIX amžius

**Devynioliktas mūsų eros amžius** – šimto metų laikotarpis, prasidėjęs 1801 metų sausio 1 dieną ir pasibaigęs 1900 metų gruodžio 31 dieną.

Tūkstantmečiai: 1 tūkstantmetis – **[[2 tūkstantmetis]]** – 3 tūkstantmetis

Amžiai: XVIII amžius – **[[XIX amžius]]** – XX amžius

Dešimtmečiai: 1-as 2-as 3-as 4-as 5-as 6-as 7-as 8-as 9-as 10-as

## Įvykiai

### Svarbiausi procesai ir pasikeitimai
* **[[1816 m.]]** – Metai be vasaros
* Pramoninio perversmo amžius
* Pirmųjų nacionalinių valstybių atsiradimas
* Naujų Vakarų Europos politinių ideologijų atsiradimas:
** Liberalizmas
** Konservatizmas
** Socializmas
* Naujų ideologijų atsiradimas:
** Nacionalizmas
** Panslavizmas
** Pangermanizmas
** Sionizmas

### Mokslas, technologijos
* Masinės plieno gamybos pradžia
* '''1856 m.''' – Pirmoji naftos perdirbimo įmonė Rumunijoje
* **[[1866 m.]]** – Transatlantinis telegrafas
* **[[1869 m.]]** – Sueco kanalu sujungtos Raudonoji ir Viduržemio jūros
* **[[1876 m.|1876 m]]**. – Aleksandras Greihamas patentavo Belas telefoną
* '''1882 m.''' – Manhetene pastatyta pirmoji elektros gamybos jėgainė

### Karas, taika ir politika
* **[[1801 m.]]** – Iš Didžiosios Britanijos bei Airijos karalysčių suformuota Jungtinė Didžiosios Britanijos ir Airijos Karalystė
* **[[1803 m.|1803]]**–**[[1815 m.|1815 m]].** – Napoleono karai
* **[[1823 m.]]** – JAV paskelbė Monro doktriną
* **[[1834 m.]]** – Ispanų Inkvizicijos pabaiga
* **[[1848 m.]]** – Tautų pavasaris
* **[[1857 m.]]** – Indijos sukilimas
* Pietų Amerikos Nepriklausomybės karai
* Graikijos nepriklausomybės karas
* Belgijos revoliucija
* Amerikos–Meksikos karas
* Krymo karas
* Pilietinis karas JAV
* Austrijos-Prūsijos karas
* Meidži restauracija Japonijoje
* Užbaigti Vokietijos bei Italijos suvienijimai
* Po Rusijos-Turkijos karo 1877–1878 m. nuo Osmanų imperijos išsivadavo Balkanai

### Įvykiai Lietuvoje
* Lietuvių tautinis sąjūdis
* Žemaičių tautinis sąjūdis
* 1830–1831 sukilimas
* 1863–1864 sukilimas
* Spaudos draudimas

## Šimtmečio žmonės

### Pasaulio lyderiai
* Karalienė Viktorija
* Otas fon Bismarkas
* Napoleonas Bonapartas
* Tomas Džefersonas
* Abraomas Linkolnas

### Kiti
* Liudvikas van Bethovenas
* Čarlzas Darvinas
* Čarlzas Dikensas
* Fiodoras Dostojevskis
* Johanas Volfgangas Gėtė
* Vincentas van Gogas
* Viktoras Hugo
* Karlas Marksas
* Frydrichas Nyčė
* Piotras Čaikovskis
* Džiuzepė Verdis
* Richardas Vagneris

### Lietuvos šimtmečio žmonės
* Simonas Daukantas
* Motiejus Valančius
* Vincas Kudirka
* Jonas Basanavičius
* Teodoras Narbutas
* Kazimieras Būga

## Dešimtmečiai ir metai
Metai

**Metai** – laikotarpis tarp dviejų su Žemės sukimosi aplink Saulę orbita susijusių įvykių. Terminas taip pat gali būti taikomas bet kuriai kitai planetai, pavyzdžiui, „Marso metai“.

## Sezoniniai metai
Sezoniniai metai susieti su tam tikro sezoninio įvykio pasikartojimu, pavyzdžiui, pavasariniu potvyniu, paukščių migravimu, tam tikros rūšies gėlių žydėjimu, pirma šalna ar karščiausia metų diena. Tokių metų tikslumas labai mažas – skirtingų metų ilgis gali kaskart skirtis su ilgesniais nei mėnesio nukrypimais.

## Kalendoriniai metai
Kalendoriniai metai – laikas tarp dviejų to paties pavadinimo kalendoriaus datų.

Saulės kalendorius paprastai matuojamas pagal sezonus, bet kadangi sezonų pradžia ir trukmė dažnai kinta, vietoj to naudojami astronominiai metai.

Grigaliaus kalendorius siekia, kad pavasario lygiadienis būtų kuo artimesnis kovo 12 dienai. Taigi tai pavasario lygiadienio kalendorius.

Julijaus kalendorius turi lygiai 365,25 dienas (Julijaus kalendoriaus metų ilgių vidurkis).

## Astronominiai metai
Astronominiai metai skaičiuojami pagal Žemės orbitą atsižvelgiant į tam tikrą fiksuotą dangaus objektą yra 86 400 SI sekundžių ilgio, t. y. 365,256363051 dienų (365 d. 6 val. 9 min. 9 s).

Tropiniai metai skaičiuojami pagal tai, kada Saulė kerta pusiaują. Ilgis priklauso nuo pasirinkto pradinio taško, pagal pavasario lygiadienį skaičiuojamų metų ilgis – 365,24218967 dienos (365 d. 5 val. 48 min. 45 s). Žvaigždiniai arba sideriniai metai yra laiko tarpas, per kurį Saulė grįžta į tą patį tašką kaip prieš metus žvaigždžių atžvilgiu. Saulės tropiniai metai baigiasi 20 minučių anksčiau už sideriškuosius metus (dar sakoma, kad *ekvinokcijos taškas* pasiekiamas 20 minučių anksčiau nei Saulės buvimo tame pačiame taške vieta).

## Šaltiniai

## Nuorodos

* Metų kalendorius
Švertas

**Švertas** – sunki plokštuma iškišama per kilio plyšį arba nuleidžiama pavėjiniam borte burlaiviuose be falškilio. Švertas sumažina šoninį laivo dreifavimą ir leidžia kilti į vėją.

Švertai naudojami nedidelėse jachtose ir istoriniuose laivuose, tokiuose kaip olandiškos baržos, kuršvaltės. Jie yra ištraukiami siekiant sumažinti laivo grimzlę. Jachtos su pakeliamais švertais yra vadinamos švertbotais.

## Šaltiniai
* Buriavimo terminų žodinėlis
Ruhnu

**Ruhnu** (, , , ) – Estijai priklausanti sala Rygos įlankoje, Baltijos jūroje. Dešimta pagal dydį šalies sala.

## Geografija

Saloje gyvena maždaug 65 gyventojai, teritorija – 11,5 km². Plotis ir ilgis – apie 5,5 ir 3,5 km. Atstumas iki artimiausio gyvenamo Estijos taško – Kihnu salos – 54 km jūra, iki žemyninės Estijos dalies (Pernu) – 96 km, iki artimiausio kranto – Latvijos Kolkos kyšulio – 37 km. Apie trečdalį salos dengia miškai, likusi dalis pritaikyta ganykloms ir žemės ūkiui.

## Istorija

Pirmieji žmonės saloje gyveno jau 5 200 m. pr. m. e. Saloje nuo XIII a. gyveno švedai. 1341 m. jiems Kuršo vyskupas suteikė teisę valdyti salą pagal Švedijos įstatymus. Po Pirmojo pasaulinio karo Švedija į salą vis dėlto nepretendavo, nes ji buvo toli nuo pačios Švedijos ir nereikšminga, tad kilo klausimas, ar ji turėtų priklausyti Latvijai, arčiau kurios krantų buvo, ar Estijai (pati sala reikšmės turėjo mažai, tačiau ekonominė zona ir žvejybos teisės aplink ją reiškė daugiau). Sala atiteko Estijai, tačiau iki pat 1945 m. joje faktiškai galiojo vietiniai švedų įstatymai, suteikti salai pagal anksčiau minėtą vyskupo nutarimą. Geriausiais laikais Ruhnu gyveno beveik 400 žmonių. Po Antrojo pasaulinio karo salą kartu su visa Estija okupavo Rusija. Vietinių švedų dalis pabėgo į tėvynę, likusius rusai ištrėmė į Sibirą. Sala buvo priskirta Estijos TSR, taigi į ją buvo atkelta estų, daugiausiai iš kitų salų, ypač Saremos ir Kihnu. Tais laikais joje gyveno daugiau nei 200 žmonių, tačiau XX a. 7-ojo dešimtmečio pab. didelė audra nusiaubė salą, tuomet daugumą jos žmonių Tarybų valdžia iškėlė, liko tik šiek tiek daugiau nei pusšimtis. Nuo to laiko gyventojų skaičius reikšmingai nebekito. Atgavus nepriklausomybę, imta grąžinti turtą ankstesnių šios salos gyventojų švedų palikuonims.

## Dabartis

Dabar saloje yra nedidelis oro uostas, iš kurio reguliariai skraido lėktuvai į Pernu ir Kuresarę, žiemą kartą per savaitę, o vasarą – du. Keltų susisiekimas iš Kuresarės nereguliarus. Yra dvi bažnyčios – mūrinė ir medinė, keli svečių namai, tačiau masinis turizmas Ruhnu nepalietė, kadangi skrydis ten nėra pigus, o pramogų saloje nedaug. Ruhnu yra atskira Sarės apskrities valda. Po žemės grąžinimų daugiau nei pusė salos priklauso švedams, kasmet yra rengiamas švedų kultūros festivalis. Saloje yra mokykla, biblioteka, aukščiausiame jos taške pastatytas švyturys, taip pat yra meteorologijos stotis – didžioji dalis ruhniečių dirba šiose biudžetinėse įstaigose.
Šlaplė

**Šlaplė** () – latakas, jungiantis šlapimo pūslę su išore. Moters ir vyro šlaplė skiriasi.

Moters šlaplė yra apie 3 cm ilgio, visa vienodos struktūros. Sienelė sudaryta iš storo išorinio raumeninio sluoksnio, vidinis gleivinis paviršius yra su išilginėmis raukšlėmis. Moters šlaplė atsiveria į vulvą.

Vyro šlaplė sudėtingesnė, ji yra apie 20 cm ilgio, jungianti šlapimo pūslę su varpos galvute. Vyrams šlapinantis iš šlapimo pūslės pro šlaplę išteka šlapimas, o sueities metu – sėkla. Skiriamos trys dalys: 1. *Pars prostatica urethrae* – dalis, einanti per priešinę liauką. Ji yra apie 3 cm ilgio, perveria prostatą. Į šią dalį atsiveria vyriškųjų lytinių liaukų ir priešinės liaukos ištekamieji latakai. Nuo šios vietos šlapimo ir lytiniai latakai sudaro bendrą urogenitalinį kanalą. Ši šlaplės dalis yra išklota dvisluoksniu epiteliniu audiniu, kuriame yra taurinių ląstelių. 2. *Pars membranacea urethrae* – plėvinė šlaplės dalis. Ji 1 cm ilgio, labai siaura (4-5 mm skersmens), perveria tarpvietę. Šią šlaplės dalį supa skersaruožis raukas, kurio susitraukimai valingi, priklausantys nuo sąmonės. 3. *Pars spongiosa urethrae* – akytkūninė dalis. Ji yra vingiuota ir pati ilgiausia šlaplės dalis, apie 20 cm ilgio, perveria šlaplės akytkūnį ir atsiveria varpos galvos gale.
Galas

**Galai** ( – rašalinis riešutėlis), arba **cecidijos**, parazitinių vabzdžių, erkių ir kitų smulkių gyvūnų lapų paviršiuje arba jų audiniuose sukelta deformacija. Galų forma gana įvairi ir būdinga kiekvienam parazitui, todėl pagal tai galima nustatyti, koks parazitas juos sukėlė. Gyvūnai arba jų lervos, išsiritusios iš padėtų kiaušinių, išskiria tam tikras dirginančias medžiagas, kurios sukelia augalo gretimų audinių ląstelėse gausesnį dalijimąsi ir intensyvų augimą. Į sudirgintas vietas suplaukia gausiau maisto medžiagų, kuriomis parazitas maitinasi.

Galai būna apskritų riešutėlių, pailgų karpučių, spenelių arba plaukelių pavidalo. Jų pakitusi ir cheminė sudėtis. Pavyzdžiui, ąžuolo lapų riešutėliuose, kuriuos sukelia maža vapsvelė Diplolepis quercus – folii, yra padidėjęs raugų kiekis. Senovėje tokie riešutėliai buvo vartojami rašalui gaminti, pridėjus į jų ekstraktą geležies druskų tirpalo. Nuo to ir kilo pavadinimas **rašaliniai riešutėliai**.

Kartais galai apima visą ūglį, todėl tokio ūglio tarpubambliai sutrumpėja ir sustorėja, pakinta lapų spalva ir jie pasidaro žvyneliuoti. Toks pažeidimas primena mažus kankorėžiukus. Vasarą jie būna su trumpais ir žaliais spygliukais, o žiemą rusvi ir kieti, bet tušti; parazitai iš jų išėję, tai matyti iš atvirų angelių.

Galai gali susidaryti ir žiedynuose padėjus vabzdžiams kiaušinėlius į žiedpumpurius. Tokiais atvejais išauga nenormalūs žiedai, jų apyžiedžio lapeliai pažaliuoja. Kartais pažeisti lapiniai medžių pumpurai pirma laiko išsprogsta ir išauga trumpi ūgliai su rausvais lapeliais, o tikrieji lapai jau būna nukritę. Tokie deformuoti karklų ūgliai iš tolo panašūs į žiedus; dėl to žmonių kartais neteisingai aiškinama, kad karklai žiemą rožėmis pražysta.
Jugoslavai

**Jugoslavai** (pažodžiui 'pietų slavai') – Jugoslavijos piliečiai nepriklausomai nuo jų etninio identiteto, taip pat jugoslavų etninei grupei priklausantys asmenys.

Tradiciškai jugoslavų sąvoka turėjo specifinę etninę reikšmę: XVIII–XIX a. Europoje kilus nacionaliniams judėjimams (Prancūzijos revoliucija, Vokietijos kovo revoliucija ir pan.), kilo pastangos sukurti vieningą jugoslavų tautą. Jau senasis ilyrų nacionalinis judėjimas, kuriam vadovavo Ljudevit Gaj ir Franjo Rački teigė, kad visi Balkanų slavai sudaro vieną tautą ir yra senųjų ilyrų palikuonys.

Austrijos-Vengrijos gyventojų surašymuose serbai ir kroatai buvo laikomi viena tauta, turinčia tą pačią kalbą, kultūrą ir papročius. Dėl to visi Austrijos-Vengrijos gyventojai, kurių gimtoji kalba buvo serbų-kroatų, buvo klasifikuojami kaip *serbokroatai*.

Jugoslavijos karalystėje buvo laikomasi oficialios versijos, kad serbai, kroatai ir slovėnai yra viena jugoslavų tauta, turinti tris pavadinimus.

Socialistinėje Jugoslavijoje serbai, kroatai, slovėnai, makedonai, o vėliau ir slavai musulmonai (bosniai) buvo laikomi atskiromis tautomis.

Tik 1961 m. gyventojų surašyme buvo sudaryta galimybė nurodyti *jugoslavo* tautybę. 1981 m. gyventojų surašymo metu 8,2 % arba 379 000 gyventojų Kroatijoje nurodė esą jugoslavais pagal tautybę. Taip pat didelė jugoslavų dalis buvo Bosnijoje ir Hercegovinoje (7,9 %), tuo tarpu Makedonijoje ir Slovėnijoje, kur istoriškai nebuvo kalbama serbų-kroatų tarmėmis, jugoslavų buvo ne daugiau 2 proc. Jugoslavais paprastai save laikė jauni miestų gyventojai, mišrių šeimų vaikai arba Jugoslavijos komunistų sąjungos nariai.

Po Jugoslavijos žlugimo XX a. dešimtajame dešimtmetyje žlugo ir jugoslavų tautos kūrimo projektas, tačiau tam tikra dalis buvusios Jugoslavijos piliečių ir jų palikuonių iki šiol save identifikuoja kaip jugoslavus. Žymiausias pavyzdys yra garsi dainininkė Lepa Brena, kuri ir po Jugoslavijos žlugimo save laiko jugoslavų tautybės. Tačiau reikšmingesnę dalį jugoslavų tautybės asmenų šiais laikais galima rasti tik diasporoje.

## Nuorodos
Endokrininė sistema

**Endokrininė sistema** – belatakės, arba vidaus sekrecijos liaukos, kurios į kraują išskiria specifinius cheminius junginius – hormonus, reguliuojančius vidines organizmo funkcijas. Žmogaus endokrininė sistema išsidėsčiusi įvairiose kūno vietose ir sudaryta iš: 

1. Endokrininių liaukų:
* smegenyse:
:hipofizė (arba posmegeninė liauka, tiksliau priekinė jos dalis - adenohipofizė); 
:kankorėžinė liauka - epifizė;
* kaklo srityje:
:skydliaukė
:prieskydinės liaukos 
* už krūtinkaulio – užkrūčio liauka;
* pilvo ertmėje:
:antinksčiai;
2. Endokrininių komponentų įeinančių į kitas liaukas ar organus:
* kasa - kasos salelės, Langerhanso salelės
* lytinės liaukos:
:sėklidės - Leidigo ląstelės
:kiaušidės - intersticinės ląstelės
* Laikinoji vidaus sekrecijos liauka - placenta (nėštumo metu).
3. Difuzinės neuroendokrininės sistemos ląstelės, kuriai priklauso ir APUD ląstelės.

Visos endokrininės sistemos dalys yra glaudžiai susijusios ir valdomos nervų sistemos, tačiau ir hormonai turi grįžtamąjį ryšį, jie veikia ir nervų sistemą. Kai kurie hormonai turi savo organus-taikinius, kuriuose yra receptorių atpažįstančių tik tam tikrus hormonus. Struktūriniu požiūriu endokrininės liaukos skirstomos į sijelines, folikulines ir fibroblastines. Endokrininės sistemos dalys vystosi iš labai įvairių šaltinių - ektodermos (hipofizė, epifizė, antinksčių šerdis), mezodermos (lyt. liaukos, antinksčių žievė) ir endodermos (skydliaukė, kasa, prieskydinės liaukos).

Centrinę endokrininės sistemos dalį sudaro epifizė, adenohipofizė, pagumburio branduoliai (nuclei *supraopticus* ir *paraventricularis*). Visos kitos dalys yra periferinės ir arba priklauso nuo hipofizės veiklos(skydliaukė, antinksčių žievė, lyt. liaukos) arba ne (visos likusios).

Endokrininė sistema labai svarbi homeostazei – organizmo vidinės aplinkos dinaminei pusiausvyrai palaikyti, todėl ji kartu su nervų sistema užtikrina darnią organizmo veiklą.
Bukutiniai

* Bukučiai (*Sitta*)

**Bukutiniai** (*Sittidae*) – žvirblinių (*Passeriformes*) būrio paukščių šeima. Žvirblio didumo, trumpauodegiai paukšteliai, sveriantys apie 15-40 g. Jų galva nedidele, snapas ilgas ir stiprus su smailiu galu. Žiočių kampuose yra nedideli šereliai. Kojos stiprios, nagai lenkti ir aštrūs. Patinai ir patelės panašūs.

Gyvena miškuose, kai kurios rūšys – kalnuose. Paukščiai vikriai laipioja medžių kamienais.  Lizdą suka uoksuose, plyšiuose. Deda 4-8 baltus taškuotus kiaušinius. Patelė peri 2-2,5 savaitės, jauniklius augina abu porelės nariai. Minta vabzdžiais, lesa įvairias sėklas ir vaisius.

Šeimoje yra 23 rūšys, priklausančios dviem pošeimiams: *Sittinae* ir *Trichodromadinae*, paplitusios Europoje, Azijoje ir Šiaurės Amerikoje. Lietuvoje gyvena viena rūšis –  bukutis (*Sitta europaea*).

Gentis *Sitta*
* Bukutis (*Sitta europaea*)
* (*Sitta nagaensis*)
* (*Sitta castanea*)
* (*Sitta cashmirensis*)
* Baltauodegis bukutis (*Sitta himalayensis*)
* (*Sitta victoriae*)
* (*Sitta pygmaea*)
* (*Sitta pusilla*)
* Korsikinis bukutis (*Sitta whiteheadi*)
* (*Sitta yunnanensis*)
* Kanadinis bukutis (*Sitta canadensis*)
* (*Sitta villosa*)
* Baltaskruostis bukutis (*Sitta leucopsis*)
* (*Sitta carolinensis*)
* Juodagalvis bukutis (*Sitta krueperi*)
* Alžyrinis bukutis (*Sitta ledanti*)
* Akmeninis bukutis (*Sitta neumayer*)
* Uolinis bukutis (*Sitta tephronota*)
* (*Sitta frontalis*)
* (*Sitta oenochlamys*)
* (*Sitta solangiae*)
* (*Sitta azurea*)
* (*Sitta magna*)
* (*Sitta formosa*)
Redonda

**Redonda** – sala, dabar priklausanti Antigvai ir Barbudai, šiuo metu negyvenama. Plotas ~1,6 km². Sudaro stati vulkaninė uola. Aukštis iki 296 m.

## Istorija

Ją atrado Kristupas Kolumbas 1493 m. lapkričio 12 d. Ji buvo paskelbta Ispanijos nuosavybe, tačiau išties jokiuose oficialiuose dokumentuose šitai pažymėta nebuvo. 1865 m. liepą Metjus Doudis Šielas su kompanija išsilaipino saloje ir paskelbė *Redondos Karalystę*. Jungtinė Karalystė, nepaisydama saliečių pasipriešinimo, salą užėmė, siekdama eksploatuoti fosfatus. Salą imta administruoti iš Antigvos. Fosfatų pramonė žlugo per Pirmąjį pasaulinį karą, o vėliau pastatus nugriovė uraganas, ir nuo to laiko sala apleista.

## Redondos karalystė „tremtyje“

Salos apgyvendinimo istorija tuo ir baigėsi, tačiau joje paskelbtos karalystės – ne. Metjui Doudžiui Šeilui atsisakius sosto, 1880 m. liepos 21 d. Redondoje buvo karūnuotas jo penkiolikametis sūnus, tapęs karaliumi Felipe (Metjus Filipas Šielas), realios galios jau neturėjęs. Tai buvo paskutinis Redondoje įvykęs karūnavimas, kadangi pats Metjus Filipas Šeilas emigravo į Angliją. Tačiau karalių „dinastija“ yra išlikusi, Redondos karaliaus titulas perduodamas iš kartos į kartą. Neva jie pretenduoja į tą salą, nors išties mažai ką tedaro, kad ten sugrįžtų: Redondos Karalystė pamažu tapo netikros valstybės pavyzdžiu. Redondos karaliai teikdavo (kartais už pinigus) įvairius titulus (kunigaikščių, hercogų), kuriais mėgdavo pasinaudoti kilmingais norintys apsimesti asmenys. Redondos karalius XX amžiaus viduryje taip pat patvirtino ir nacionalinį himną (Dieve, davęs mūsų salai gamtos turtus) bei herbą. Dabar nuo 1989 metų Redondos Karalystės valdovu laikomas Karalius Leo.
Somalilando vėliava

**Somalilando vėliava** – vienas oficialių Somalilando valstybės simbolių. Tai trispalvė, iš viršaus į apačią ją sudaro tokios spalvos: tamsiai žalia, balta ir raudona. Ant viduriniosios baltos spalvos yra juoda penkiakampė žvaigždė, o ant viršutinės žalios spalvos – užrašas arabų raštu. Apatinė raudona spalva yra tuščia.

## Istorija

* Nuo britų įsigalėjimo 1884 iki 1903 Britų Somalilandas naudojo Jungtinės Karalystės vėliavą.
* Nuo 1903 iki 1950 Britų Somalilando vėliava buvo tamsiai mėlyna, su Jungtinės Karalystės vėliava viršutiniame kairiajame kampe, ir tamsiai rudu raguotu gyvūnu baltame rate dešinėje.
* Nuo 1950 iki nepriklausomybės paskelbimo 1960 m. liepos 26 d., Somalilando kolonijos (Britų Somalilandas) vėliava buvo tamsiai mėlyna, su Jungtinės Karalystės vėliava viršutiniame kairiajame kampe, ir herbu baltame rate dešiniau.
* Per trumpą nepriklausomybės laikotarpį nuo 1960 m. birželio 26 d. iki 1960 m. liepos 1 d. Somalilando vėliava buvo balta penkiakampė žvaigždė šviesiai mėlyname fone. Dabar šią vėliavą naudoja Puntlandas.
* Nuo 1991 m. gegužės 18 d. iki 1996 m. spalio 14 d. Somalilando vėliava buvo šviesiai žalias skritulys baltame fone, po juo ir virš jo – arabiški užrašai.
* Dabartinė vėliava priimta 1996 m. spalio 14 d.

## Ankstesnės vėliavos



File:Flag of the United Kingdom.svg|Somaililando vėliava 1884–1903 m.
File:Missing flag.png|Somaililando vėliava 1903–1950 m.

File:Flag of Somalia.svg|Somaililando vėliava 1960 m. birželio 26 d. – 1991 m. gegužės 18 d.
File:Flag of Somaliland until 1996.svg|Somaililando vėliava 1991 m. gegužės 18 d. – 1996 m. spalio 14 d.
File:Flag of Somaliland.svg|Somaililando vėliava 1996 m. spalio 14 d.
Elektrėnų marios

**Elektrėnų marios** – tvenkinys prie Elektrėnų. Vanduo naudojamas šiluminės Elektrėnų komplekso aušinimui. 2000 m. pastatyta 150 kW Elektrėnų HE.

## Istorija
1961–1962 m. užtvenkus Strėvą, 40,8 km nuo jos įtekėjimo į Kauno marias, suformuotas 1289,6 ha tvenkinys šiluminės elektrinės reikmėms. Užlieti Perkūnkiemio, Anykštų, Lekavičių, Raistinės, Šarkinės ir kiti kaimai, iš kurių perkelta >140 sodybų. Paskandinti 8 ežerai ir ežerėliai, senosios salos, tarp jų ir Gandrų kolonija, didžiausia baltųjų gandrų keliauninkų tėvonija Europoje. Išryškėjo naujos salos: Didžioji, Baublių, Garnių, Kirų, Miškinė, Žalioji, Kalvotoji.

Tvenkinys apėmė šiuos ežerus:
* Anykšta – 192 ha
* Puikinas – 79 ha
* Jagudis – 38 ha
* Jagudėlis
* Dumbliukas
* Nendrynėlis
* Syšvantas
* Syšvantaitis

## Geografija
Ilgis šiaurės-pietų kryptimi 10,6 km, plotis iki 3,1 km. Giliausia vieta (buvusiame Jagudžio ežere) siekia >30 m. Šiaurinė tvenkinio dalis ežerinės kilmės, pietinė – upinės. Šiaurinės dalies plotas 1134 ha, ilgis 5,3 km, didžiausias plotis 3,1 km. Altitudė 94,9 m. Rytiniai ir šiauriniai krantai statūs, aukšti, o vakariniai – lėkšti, vietomis pelkėti. Pietinės dalies plotas 215 ha, ilgis 5,6 km, didžiausias plotis 0,9 km. Krantai žemi. Apie 80 % visų tvenkinio krantų yra ardomi. Atabradas siauras, smėlingas ir žvyringas, dugnas padengtas įvairių rūšių moliu. Dugno reljefas labai sudėtingas. Mariose yra 18 salų, kurių bendras plotas 50,5 ha.

Prie Elektrėnų marių esančios gyvenvietės: Elektrėnai, Stančikai, Geibonys, Šarkinė, Peliūnai, Karkučiai, Pastrėvys, Senosios Kietaviškės.

## Turizmas
Pamėgta burlentininkų vieta, nes aplink jas nedaug miškų, vandens lygis yra aukštesnis negu natūraliuose ežeruose, o tai sąlygoja stipresnį ir lygesnį vėją virš marių vandens, nei kituose ežeruose. Be to, dėl elektrinės veiklos Elektrėnų mariose ledas nutirpsta anksčiau nei kituose didesniuose vandens telkiniuose, o vėliau vandens temperatūra būna keletu laipsnių aukštesnė nei ežeruose.


Elektrenu marios.JPG|2008 m.
Elektrenu marios2.JPG|2008 m.
Wind and Kite surfings in Lithuania.JPG|Vandens sportas (2011)


## Šaltiniai
Knyga „Elektrėnai“, Vilnius, Jandrija, 2006 m.

## Nuorodos
* Informacija apie Elektrėnų marias 
* Elektrėnų savivaldybės istorija
Arklio galia

**Arklio galia** (AG) – nesisteminis galios matavimo vienetas. Nėra vieningo AG apibrėžimo, todėl AG yra nerekomenduotinos ir keistinos kilovatais. Dažnai arklio galioms nusakyti vartojamas neteisingas terminas *arklio jėga*.

Anglakalbiuose kraštuose 1 AG apibrėžiama kaip lygiai 745,69987158227022 W. Tai yra apibrėžimas, kurį naudojo Džeimsas Vatas (*James Watt*), bandydamas parduoti garo mašinas kaip arklių pakaitalą. Jis vadovavosi teiginiu, kad arklys gali kelti 33000 svarų svorį po 1 pėdą per minutę.

Vokietijoje ir Centrinėje Europoje, taip pat ir Lietuvoje, naudojamas arklio galios (, *Pferdestärke*) apibrėžimas, lygus 75 kgf * m/s, t. y. 735,49875 W. Kartais šis vienetas vadinamas metrine arklio galia. Kitose šalyse skirtingais laikais buvo naudojama ir kitų AG apibrėžimų, kurie neturėjo tiesinio santykio su vatais, nes buvo apskaičiuojami pagal skirtingus variklio fizinius parametrus, arba pagal sudeginamo kuro išskiriamą galią.

Šis galios vienetas buvo naudojamas iki XX a. vidurio.

## Šaltiniai
Metras

**Metras** (žymima m; iš sen.  'matas, matuoklė') – ilgio arba atstumo matas, bazinis SI sistemos  vienetas.

1791 m. metras buvo apibrėžtas Prancūzijos Mokslų Akademijos kaip 1/10 000 000 atstumo nuo pusiaujo iki Šiaurės ašigalio, matuojant per Paryžių. Dabar jis Tarptautinio svorių biuro apibrėžiamas kaip atstumas, kurį nuskrieja šviesa visiškame vakuume per 1/299 792 458 sekundės dalį.

## Istorija

Metras pirmą kartą buvo įvestas Prancūzijoje XVIII a.

1795 m. balandžio 7 d. Prancūzijos Nacionalinis Konventas priėmė įstatymą dėl metrinės sistemos įvedimo. 1795 m. buvo pagamintas pirmasis metro etalono prototipas.

2018 m. lapkričio 26 d. Generalinė svorių ir matų konferencija (pranc. *Conférence Générale des Poids et Mesures*, CGPM) nutarė pakeisti sistemos SI pagrindinių fizikinių dydžių vienetų apibrėžimus ir susieti juos su patikslintomis fundamentaliųjų gamtos konstantų vertėmis. Naujoji SI įsigaliojo 2019 m. gegužės 20 d.

## Daliniai ir kartotiniai dydžiai
Atsarginė Lietuva

**Atsarginė Lietuva** arba **Dausuva** – lietuvių geopolitiko Kazio Pakšto projektuota Lietuvos Respublikos užjūrio valda ir naujas pasaulinės lietuvybės židinys. Remdamasis klasikinėmis geopolitinėmis schemomis, K. Pakštas prognozavo, kad tarp dviejų didelių valstybių, t. y. tarp Vokietijos ir Rusijos įsiterpusi ir todėl nebeturinti kur plėstis Lietuva ateityje gali būti šių šalių okupuota ir visais atžvilgiais asimiliuota. Be to, K. Pakštas baiminosi, kad stichiškai ir nekryptingai emigruojantys lietuviai (po I pasaulinio karo dauguma lietuvių uždarbiauti ar visam laikui įsikurti vyko į Amerikos šalis) ilgainiui lingvistiškai bei kultūriškai asimiliuosis su juos priimančių šalių tautomis. Jo požiūriu, emigraciją iš Lietuvos reikėtų planuoti bei reguliuoti, palaipsniui sukuriant tokią lietuvių išeivių koloniją, kurioje lietuviai sudarytų vad. kritinį gyventojų kiekį, − neva tik susiformavus tokiam naujam unikaliam pasaulinės lietuvybės židiniui, lietuviams nebegrėstų išnykimas.

Tad K. Pakštas siūlė skubiai kurti naują, „atsarginę“ Lietuvą, − taip išsprendžiant ir lietuviškosios diasporos nutautėjimo problemą. Šiam tikslui esą reikėtų išpirkti žemes kurioje nors rečiau gyvenamoje Afrikos ar Amerikos dalyje. Į tas išpirktas žemes, kuriose, anot K. Pakšto, lietuvių tauta galėtų plėstis ir klestėti, turėtų būti nukreiptas pagrindinis emigracijos iš Lietuvos srautas.

Lietuvos Respublikos valdančiuose sluoksniuose „atsarginės Lietuvos“ idėja rimtesnio pritarimo nesusilaukė. Vėliau dramaturgas Marius Ivaškevičius šios idėjos motyvais parašė trijų dalių pjesę „Madagaskaras“.
JT Palestinos padalijimo planas

**Jungtinių Tautų Palestinos padalijimo planas** () – Jungtinių Tautų pasiūlytas projektas Palestinos mandato padalijimui į žydų ir palestiniečių šalis, gretimų arabų šalių atmestas dėl to, kad didžioji dalis (55 %) teritorijų, įskaitant turinčias palestiniečių daugumą, turėjo atitekti žydų valstybei (žr. žemėlapį). Planas žlugo, o žydai pasiėmė daugiau, nei buvo numatyta plane, taip pradėdami tebesitęsiantį konfliktą.
Belgijos bendruomenės ir regionai

Belgija yra suskirsčiusi į tris kalbines **bendruomenes**: olandiškąją, prancūziškąją ir vokiškąją.

Taip pat Belgija yra padalinta į tris administracinius **regionus**: Briuselio-sostinės regioną (dvikalbis regionas – olandų ir prancūzų kalbos; 1 000 000 gyventojų), Flandriją (vyrauja olandų kalba; 6,000,000 gyventojų) ir Valoniją (vyrauja prancūzų kalba; 3,360,000 gyventojų).
 
Kiekvienas iš dviejų pastarųjų regionų yra suskirstytas į penkias **provincijas**.

Smulkiausias administracinis vienetas yra komuna. 19 iš jų yra Briuselio - sostinės regione, 262 – Valonijoje ir 308 – Flandrijoje. Tiek provincijos, tiek komunos yra pavaldžios atitinkamam regionui.

Kalbinių bendruomenių ir regionų ribos nesutampa. Olandakalbių bendruomenė vykdo jai pagal Konstituciją priskirtus įgaliojimus Flandrijoje ir Briuselio - sostinės regione, prancūzakalbių bendruomenė – Valonijoje ir Briuselio - sostinės regione, vokiečiakalbių bendruomenė – Liežo provincijos rytinėje dalyje (aplink Eupen in Sankt Vith miestus).

Kiekviena kalbinė bendruomenė ir kiekvienas regionas turi savo atskirą parlamentą. Tačiau olandakalbių bendruomenė ir Flandrijos regionas susijungė į vieną Flamandų bendruomenė, todėl jų parlamentas yra bendras.
Palestinos himnas

**[[Palestinos valstybė|Palestinos]] himnas**, „Tėvynė“, priimtas 1996, žodžiai Ibrahimo Hefeto Toukano, muzika Mahometo Salimo Flaifelio ir Achmedo Salimo Flaifelio. Muzikos autoriai taip pat sukūrė ir muziką Sirijos himnui, o žodžių autorius – žodžius vienam Irako himnų. Dabartinis Irako himnas taip pat kai kada naudojamas kaip neoficialus Palestinos himnas.

## Himno vertimas į lietuvių kalbą

Mano šalis, mano šalis,
Mano šalis, mano protėvių žeme,
Mano šalis, mano šalis,
Mano šalis, mano tauta, amžinybės tauta,
Su mano pasiryžimu, mano ugnimi, ir mano keršto ugnikalniu
Mano kraujo ilgesiu žemės savos ir namų
Aš užkopiau į kalnus ir kovojau karus
Aš užkariavau neįmanomą ir peržengiau ribas.
Mano šalis, mano šalis, amžinybės tauta,
Pučiant vėjams ir šaudant ginklams
Ir mano tautai pasiryžtant šioje kovos žemėje
Palestina yra mano namai, Palestina yra mano ugnis, Palestina yra mano kerštas ir amžina žemė.
Mano šalis, mano šalis, amžinybės tauta
Aš prisiekiu vėliavos šešėlyje
Savo žemei ir tautai ir skausmo liepsnai
Gyvensiu kaip kovotojas, žengsiu pirmyn kaip kovotojas, išseksiu kaip kovotojas kol sugrįšiu.
Mano šalis, mano šalis, amžinybės tauta.


## Himnas originalo kalba ([[arabų kalba]])

بلادي يا أرضي يا أرض الجدود
بلادي بلادي
بلادي يا شعبي يا شعب الخلود
بعزمي وناري وبركان ثأري وأشواق دمي لأرضي وداري
صعدت الجبال وخضت النضال قهرت المحال عبرت الحدود
بلادي بلادي
بلادي يا شعبي يا شعب الخلود
بعزم الرياح ونار السلاح وإصرارشعبي بأرض الكفاح
فلسطين داري فلسطين ناري فلسطين ثأري وأرض الصمود
بلادي بلادي
بلادي يا شعبي يا شعب الخلود
بحق القسم تحت ظل العلم بأرضي وشعبي ونار الألم
سأحيا فدائي وأمضي فدائي وأقضي فدائي الى أن تعود
بلادي بلادي يا شعب الخلود
Naujojo Hampšyro vėliava

**[[Naujasis Hampšyras|Naujojo Hampšyro]] vėliava** (JAV) sudaryta iš valstijos spaudo mėlyname fone.

Šiuo metu Naujajame Hampšyre vyksta diskusija dėl kitokio vėliavos dizaino.
Jungtinės Karalystės himnas

**„Dieve, sergėk karalių“** (), arba „**Dieve, sergėk karalienę**“ () – Jungtinės Karalystės himnas. Tuo metu, kai valdo karalienė, himnas yra „Dieve, sergėk karalienę“, ir visi karaliaus paminėjimai tekste virsta karalienės paminėjimais, įvardžiai pakeičiami į moteriškus. Angliški žodžiai „king“ ir „queen“ abu turi po vieną skiemenį, todėl jų kaitaliojimas įmanomas nekenkiant ritmui. Šis himnas buvo vienintelis per visą Jungtinės Karalystės istoriją. Pirmąsyk atliktas 1745 m., kai karalius Jurgis II nugalėjo konkurentą kovoje dėl sosto. Žodžių ir muzikos autorius nežinomas. Oficialiomis progomis dažniausiai giedamas tik pirmas posmas. Taip pat naudojamas kaip karališkasis himnas daugumoje Tautų Sandraugos šalių.

## Himno tekstas

## Taip pat skaitykite
* Anglijos himnas
* Škotijos himnas
* Velso himnas
* Šiaurės Airijos himnas
Vezuvijus

**Vezuvijus** () – ugnikalnis Italijoje, į rytus nuo Neapolio. Aukštis ~1280 m. (nuolat kinta). Tipas – stratovulkanas.

Vienas iš keleto aktyvių Europos vulkanų, be to, kadangi galimo išsiveržimo poveikio zonoje gyvena apie 3 mln. gyventojų, laikomas vienu iš potencialiai pavojingiausiųjų.

Senovės graikai ir romėnai Vezuvijų buvo pašventę Herakliui, todėl vienas iš jo pašlaitėje buvusių miestų vadinosi Herkulaniumas.

## Vardo kilmė
Egzistuoja keli Vezuvijaus vardo kilmės aiškinimai:
* iškraipytas junginys „Dzeuso sūnus“ (greičiausiai vadinamoji liaudies etimologija);
* iš oskų žodžio *fesf* („dūmai“);
* siejama su indoeuropiečių prokalbės šaknimi *ves* „žaizdras“.

## Formavimasis
Vezuvijus iškilęs destruktyviajame Eurazijos ir Afrikos tektoninių plokščių pakraštyje. Jo kaldera pradėjo formuotis prieš 17 000–18 000 metų.

## Išsiveržimai
Istoriniu laikotarpiu Vezuvijus išsiveržė daug kartų. Didžiausias iš jų įvyko 79 m. rugpjūčio 24 d. ir sunaikino romėnų miestus Pompėją, Stabiją bei Herkulaniumą. Manoma, kad šio išsiveržimo metu žuvo apie 1000 žmonių. Vieninteliai išlikę šio išsiveržimo liudininkų įrodymai yra 2 laiškai parašyti Plinijaus Jaunesniojo istorikui Publijui Kornelijui Tacitui.

Vėliau vulkanas veržėsi 472 m., 512 m., 1631 m., šešis kartus XVIII amžiuje, taip pat 1906 m., 1929 m., 1944 m. Didžiųjų išsiveržimų metu išmesti pelenai pasiekė Konstantinopolį, esantį už 1200 km.

Nuo 1750 m. net 7 ugnikalnio išsiveržimai truko daugiau nei 5 metus. Tik Etna per 270 m. turėjo panašaus intensyvumo ir trukmės išsiveržimus. Paskutiniai du Vezuvijaus išsiveržimai (1875–1906 ir 1913–1944) truko daugiau nei 30 metų.

## Vezuvijus šiandien
Nuo 1995 m. birželio 5 dienos aplink Vezuvijaus ugnikalnį buvo įkurtas Vezuvijaus Nacionalinis parkas. Vezuvijaus aplinka ir keliai yra atviri turistams. Pėsčiomis galima nueiti iki pat ugnikalnio kraterio.

Vezuvijaus būklę nuolat stebi Neapolyje įsikūrusi Vezuvijaus observatorija.

## Nuorodos
* Kada ir kaip išsiveržęs Vezuvijaus ugnikalnis sunaikino Pompėjos miestą? 
* Liūdnai pagarsėjęs Europos ugnikalnis 

## Šaltiniai
Brazilijos himnas

Pirminis **[[Brazilija|Brazilijos]] himno** variantas buvo sukurtas 1822 m. balandžio 7 d., tačiau iki šalies paskelbimo respublika 1889 m. oficialiai nenaudotas. Dekretas dėl himno patvirtinimo buvo pasirašytas 1890 m. sausio 29 d. Dabartiniai himno žodžiai patvirtinti 1922 m. rgsėjo 6 d., šimto metų nuo nepriklausomybės paskelbimo sukakties proga.

Per paskutinius kelis dešimtmečius melodija kiek pakeista. Dabartinio himno žodžius parašė Žoakimas Osorijus Dukė Estrada, o muziką – Fransiskas Manuelis da Silva. Iki 1890 m. kaip himnas buvo naudojama giesmė parašyta pirmojo šalies karaliaus Pedro I – dabar ta giesmė naudojama kaip nepriklausomybės himnas. Brazilija turi ir dar kelias patriotines dainas, įvairiomis progomis galinčias pakeisti himną: respublikos paskelbimo himną, himną vėliavai, ekspedicijos dainą.

## Eilės

## Nuorodos
* Žodžiai, lietuviškas vertimas ir vokalinis garso įrašas - tinklalapis Himnai.lt
* Laisvas lietuviškas vertimas
* Vokalinė versija
Šunų sportas

**Šunų sportas** – sportinė veikla, kurioje dalyvauja šunys ir vedlys - komanda, kaip vienas vienetas: kamuoliuko gaudymas, beisbolas, vikrumo varžybos (*agility*). Kai kurios veislės, ypač aviganiai, labai mėgsta tokią mankštą. Sportuoti gali ir kitos veislės, o dalyvauti varžybose nebūtina.

Šunų rengimas specialioms tarnyboms: apsaugos, paieškos, saugojimo ir gynimo yra savotiška sporto šaka. Specialioms tarnyboms galima rengti tik tam tikras veisles. Šunų dresuotumas tikrinamas trimis etapais. Šeimininkas turi įdėti daug darbo, būti kantrus, teisingas. Tinkamai išdresuotas šuo gali laikyti dresuotumo egzaminus (IPO).

Tinkamiausia mankšta kurtui – lenktynės, ypač išpopuliarėjusios, kai buvo išrastas mechaninis kiškis. Jos labai populiarios Britanijoje.

Šaltuosiuose kraštuose yra rengiamos šunų kinkinių lenktynės. Tokiose varžybose šunys ir jų šeimininkas turi įveikti keliasdešimt kilometrų. Jos dažnai būna daugiadienės ir dažniausiai rengiamos Aliaskoje.
Tačiau šioslenktynės rengiamos ne tik toli šiaurėje, bet ir Lietuvoje. Netoli Vievio yra šunų kinkinių sporto klubas "Aliaska", kur atvažiuoja šio sporto entuziastai, kinko savo šunis, kurių dauguma yra sibiro haskiai, aliaskos malamutai arba specialiai šiai sporto šakai veistimišrūnai (euro dogai, greisteriai…) į roges, kai būna sniego, o paprastai į skuterius, triračius arba tvirtina prie dviračių. Dviratis - šuo. Šis sportas vadinama Bikejoring, Dar yra Skyjoring'as - slidės ir šuo, tačiau tai pratikuojančių žmonių Lietuvoje dar nėra. Kita kiek populeresnis sportas Canicross'as. Tai žmogus ir šuo. Prie žmogaus liemens tvirinasi specialus diržas, tarp jo ir šuns yra 2 -2,5 metro trosas su amorizatorium, o šuo turi specialias petnešas, kurios yra kitokios nei kinkant į triratį, dviratį, skuterš, roges…

Šios varžybos pradėtos rengti ir Lietuvoje: pirmą kartą 2004 m., vasario mėnesį Elektrėnuose, 2005 m. vasario 25-26 d. – Nemenčinėje.
Kieliniai

**Kieliniai** (*Motacillidae*) – žvirblinių (*Passeriformes*) paukščių šeima. Paukščiai smulkūs, ilgauodegiai, gerai bėgioja ir vikriai skraido. Charakteringas požymis – periodiškai kilnoja uodegą. Galva nedidelė, snapas smailus ir tiesus. Kojos ilgos, užpakalinio piršto nagas ilgas ir truputį sulenktas. Gyvena šlapiose vietose, vandens telkinių pakraščiuose, pamiškėse. Minta smulkiais gyvūnais. Lizdą suka ant žemės, po žolių priedanga, rečiau tarp akmenų ar net uoksuose. Deda 4-6 margus kiaušinius.

Paplitę visame pasaulyje. Žinomos 5 gentys ir 54 rūšys. Lietuvoje gyvena dviejų genčių atstovai (10 rūšių):
* Kielės (*Motacilla*). 4 rūšys.
* Kalviukai (*Anthus*). 6 rūšys.
Fėja

**Fėja** ( – likimas) – vokiečių padavimų ir pasakų sudvasinta, grakšti, maža, daili, bet galinga moteriška būtybė. Pagal padavimus, fėja nustato žmogaus gyvenimo likimą, padeda gyvenime gerais darbais, ateidama pas žmones dažniausiai per naujus metus arba per liaudies šventes ir apdovanodama darbščias verpėjas, gimstančius kūdikius ir pan. Fėjos esą gyvenančios miškuose, šaltiniuose, mėnulio apšviestose pievose, kalnuose, kur jos šoka ir dainuoja. Fėjos dažnos ne tik vokiečių, bet ir prancūzų, švedų, anglų pasakose.
Reformacija

**Reformacija** ( 'pertvarkymas') – religinis sąjūdis XVI–XVII a. Europoje, siekęs reformuoti Romos katalikybės doktriną, kultą, bažnyčią.

Reformacijos pradininku laikomas anglas Džonas Viklifas. Po jo – Janas Husas, kuris 1415 m. liepos 6 d. buvo sudegintas Konstancoje. Jo veikla padėjo pamatus Martyno Liuterio mokymui po šimto metų. Reformacijos pradžia laikomi 1517 metai, kai Martynas Liuteris Vitenberge paskelbė savo garsiąsias 95 tezės, prikalęs jas prie bažnyčios durų.

Reformacija davė pradžią protestantizmui ir krikščionybės atšakoms:
* Liuteronybė – susikūrė 1517 m., jos pradininkas buvo Martynas Liuteris, kuris pripažino tik du sakramentus (komunija ir krikštas), propagavo Biblijos skaitymą balsu, psalmių giedojimą, liturgiją liaudies kalba, komuniją su vynu ir duona. Liuteris neigė popiežiaus neklystamumą, indulgencijas, atsisakė celibato. Liuteris teigė, kad tikintysis privalo suprasti savo maldą, todėl melstis turi gimtąją kalba.
* Anglikonybė – susikūrė 1534 m., jos pradininkas buvo karalius Henrikas VIII, atskyręs Anglijos bažnyčią nuo katalikybės, taip protestuodamas prieš popiežiaus sprendimą neanuliuoti jo santuokos. Henrikas VIII konfiskavo bažnyčios turtą, panaikino celibatą.
* Kalvinizmas – susikūrė 1536 m., jo pradininkas buvo Jonas Kalvinas, kuris propagavo predestinacijos doktriną.

## Lietuvoje
Reformacija Lietuvoje skatino gimtosios lietuvių kalbos vartojimą, kūrimą ir leidybą. Žymiausi reformatai: Martynas Mažvydas, Kristijonas Donelaitis ir Abraomas Kulvietis.

## Šaltiniai

## Nuorodos

* Archyviniai Europos reformacijos tekstai
Truikinų šaltinis

**Truikinų šaltinis** (arba **Šmitos versmė**) – iš žemių trykštantis šaltinis, hidrogeologinis gamtos paveldo objektas. 1980 m. paskelbtas gamtos (hidrogeologijos) paminklu. Šaltinis yra Skuodo rajone, Aleksandrijos seniūnijoje, Truikinų kaime. Šaltinis yra pavadintas pagal gretimoje sodyboje seniau gyvenusio Šmitos, kuris gražiai tvarkė, prižiūrėjo šaltinį, pavardę.

## Hidrogeologinis aprašymas
Šmitos versmė liejasi iš kairiajame Šaltupio upokšnio krante esančio sufozinio cirko (apie 15 m skersmens) dugno – žemiausioje vietoje. Pats versmės duburys ovalus (kryžminės ašys 5,8 ir 4,5 m), smėlėtas dugnas vietomis (sekliuose pakraščiuose) užgožtas apsinešusio pilkšvo, rusvo dumblo. Vandens gylis iki gerai matomo puraus dugno – 10 – 23 cm. Versmė 11,81 l/s debitą siekiančia platoka tėkme srūva į Šaltupio upokšnį, o šis maždaug už 170 m įteka į didesnį Guntino upelį. Vandens paviršiaus absoliutinis aukštis versmėje – apie 35 m, santykinis aukštis, matuojant jį nuo Šaltupio ir Guntino santakos, – tik apie 4 m.

Versmė nuolat veržiasi iš gausiai požeminio vandens turinčių smėlingų tarpmoreninių (fQIII nm3) ir gal senojo aliuvio (aQIII nm3) nuogulų. Dėl aukštyn trykštančių srautų šioje versmėje duburio smėlis keliose vietose nuolat intensyviai maišosi; tai balkšvi ir šiek tiek parudavę ploteliai – tarsi panardinti „katilai“, kurių didžiausiojo skersmuo priedugnyje prašoka 1 m. Juose „verdantis“ smėlis yra smulkus, turintis daugiausia 0,1 – 0,25 mm skersmens grūdelių (89,6 %) ir SiO2 (93,7 %). Versmės vanduo skaidrus, bespalvis, bekvapis, jo temperatūra gana pastovi – vid. + 8,10 °C, kiek aukštesnė būna šiltuoju metų laiku. Tai labai geras gėlas kalio, natrio, magnio kalcio hidrokarbonatinis vanduo, kurio bendra mineralizacija vid. 304,79 mg/l, karbonatinis kietumas 3 – 4,4 mg-ekv/l, bendrosios geležies kiekis tik 0,1 mg/l.

## Šaltiniai

## Nuorodos

* Saugomų teritorijų valstybės kadastras  
* Geologijos informacinė sistema (GEOLIS). Geotopai
Kiriniai

**Kiriniai** (*Laridae*) – sėjikinių paukščių (*Charadriiformes*) šeima. Stambūs ir vidutinio dydžio paukščiai, gyvenantys pajūryje ir vidaus vandenyse. Vyrauja balta ir šviesiai pilka spalva. Sparnai ilgi, snapas beveik tiesus su smailia arba kabliška viršūne. Daugumos rūšių uodega lygiu galu. Plaukioja, bet nenardo. Monogamai. Lizdą krauna ant žemės arba uolose. Deda 2-3 margus kiaušinius. Jaunikliai  apaugę pūkais, dažnai po 1-2 dienų gerai bėgioja ir plaukioja. Visaėdžiai.

Paplitę visuose žemynuose. Gyvena kolonijomis. Pasaulyje 6 gentys, 55 rūšys, Lietuvoje – 13 rūšių iš 3 genčių: 

## Gentys
* Kirai (Larus). Lietuvoje 11 rūšių.
* Tripirščiai kirai (Rissa): Lietuvoje aptinkamas tripirštis kiras (*Rissa tridactyla*)
* Baltieji kirai (*Pagophila*)
* Rožiniai kirai (*Rhodostethia*): Lietuvoje aptinkamas rožinis kiras (*Rhodostethia rosea*)
* Smailiauodegiai kirai (*Xema*)
* Kregždžiauodegiai kirai (*Creagus*)